stanford-oval/wikipedia huggingface dataset:
BeamNG.drive
Kehitys

BeamNG julkaisi 28. toukokuuta 2012 YouTube-videon nimeltä "Revolutionary soft-body physics in CryEngine3". Alun perin BeamNG.drive oli tarkoitus perustua CryEngine3:een, mutta sen käyttö ajo-pelissä paljasti lukuisia vikoja, mikä johti CryEngine3:n korvaamisen Torquella. BeamNG perustuu vahvasti lua koodaukseen ja käyttää paikallisten tietojen paketteja lua-verkon avulla pelin aikana.
BeamNG:n verkkosivu, beamng.com avattiin 8. toukokuuta 2012 aloittaakseen uutisten julkaiseminen simulaattorin kehityksestä.
Peli asetettiin avoimeen äänestykseen Steam Greenlightissa 12. helmikuuta 2014 ja se hyväksyttiin kahdeksan päivän päästä.
Peli julkaistiin 29. toukokuuta 2015 Steam Early Accessissa.
BeamNG ilmoitti 15. kesäkuuta 2018 yhteistyöstä Camshaft Software -ohjelmiston kanssa, joka kehitti ajoneuvotyyppikoneen Automation, jossa he tarjosivat 13.7.2018 molemmille peleille myynninedistämismyyntiä. Päivitys sisälsi Automation Test Track -ympäristön, joka asetettiin Uuteen-Seelantiin.
Pelaaminen

BeamNG.drive sisältää seitsemän tilaa: skenaariot, jotka ovat monimutkaisia, vaikeita, kehittäviä ja vaihtelevia tehtäviä; kampanjatila, joka sisältää tiettyyn teemaan liittyviä pieniä skenaarioita; vapaa harhailu-tila, jossa pelaaja voi ajaa useita eri ajoneuvoja valitussa ympäristössä; aika-ajot, jossa pelaaja valitsee ajoneuvon, kartan, kurssin ja tavoittelee parasta aikaansa; linja-autoreitit, jotka asettavat pelaajan linja-auton ratin taakse, kuljettamaan matkustajia tietyllä reitillä; valoreitti -tila, joka on olennaisesti aikakokeilu, mutta on silti oma kokonaisuutensa perustuneensa Troniin.
Peli toteuttaa pehmeän kappaleen fysiikan, sekä ajoneuvojen dynamiikkaa, että ajoneuvojen ja esineiden välisiä törmäyksiä.
Fysiikat

BeamNG.drive käyttää reaaliaikaista, pehmeän kappaleen dynamiikan fysiikan rakennetta ajoneuvojensa simuloimiseksi. Fysiikan yhtälöille on kirjoitettu algoritmeja. Pelissä olevat ajoneuvot koostuvat pehmeästä rungosta, solmu-palkkirakenteesta, joka on samanlainen kuin Rigs of Rodsin ajoneuvorakenne. Fysiikkamoottori simuloi yhteenliitettyjen solmujen ja palkkien verkkoa, jotka muodostavat näkymättömän rungon ajoneuvosta, jossa on realistiset painot ja massat. Pehmeän rungon fysiikan osalta käytetään ajoneuvoja, jotka realistisesti joustavat ja deformoituvat runkoon kohdistuvina jännitteinä, kuten törmäysten vaikutuksetkin. Pelimoottori laskee jatkuvasti fysiikan yhtälöitä ja ongelmia reaaliajassa pelin aikana, pelin sujuvuuden vuoksi.
Boguslaw Furtok

Boguslaw Furtok (s. 1967 Katowice) on puolalainen kontrabasisti. Hän aloitti kontrabassonsoiton 9-vuotiaana. Opiskeltuaan ensin Katowicessä hän lähti täydentämään opintojaan Saksaan, jossa hän vuonna 1995 liittyi Frankfurtin radion sinfoniaorkesteriin. Hän on saavuttanut mainetta myös solistina ja duossa pianisti Ewa Warykiewiczin kanssa.
Furtok on levyttänyt muun muassa Giovanni Bottesinin musiikkia.
Aiheesta muualla

Viralliset sivut (Arkistoitu – Internet Archive) (saksaksi)
Binger

Binger on muun muassa seuraavien henkilöiden sukunimi:
Elsie Margaret Binger Naumburg (1880–1953), yhdysvaltalainen lintutieteilijä
Louis-Gustave Binger (1856–1936), ranskalainen sotilas, tutkimusmatkailija ja siirtomaavirkailija
Michael "Mike" Binger (s. 1976), yhdysvaltalainen pokeriammattilainen.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bluesrock

| Bluesrock |
| --- | --- |
Alkuperä:  blues, rock and roll
Alkuperämaa:   Yhdysvallat  Yhdistynyt kuningaskunta
Kehittymisen ajankohta:  1960-luvun alku
Tyypillisiä soittimia:  sähkökitara, bassokitara, rumpusetti, laulu, hammond-urut, piano, huuliharppu
Kehittyneitä tyylilajeja / suuntauksia:  heavy metal, hard rock, boogie rock, psykedeelinen rock, garagerock, stoner rock, southern rock
Bluesrock on populaarimusiikin tyylilaji. Se voi viitata yksinkertaisesti rocksoundilla soitettuun bluesiin tai laajemmassa mielessä bluesvaikutteiseen rockiin.
Monet 1960-luvun rockyhtyeet, kuten The Rolling Stones ja The Yardbirds, soittivat muun ohella sellaistakin musiikkia, joka voidaan määritellä bluesrockiksi. Samoin psykedeelisen rockin edustajat, kuten Cream ja Jimi Hendrix, levyttivät myös runsaasti suoraan bluesiin pohjautuvaa materiaalia rocksoundeilla. Suoraviivaisempia bluesrockin edustajia 1960-luvun jälkipuoliskolla olivat Johnny Winter, Canned Heat, John Mayall, Ten Years After ja Peter Greenin aikainen Fleetwood Mac. Nämä säilyttivät musiikissa usein blueskaavan sekä sanoituksissa bluesille tyypillisen rakenteen, jossa toistetaan ensin yksi lause kahdesti ja sitten päätetään säkeistö yhdellä uudella lauseella.
Psykedeelinen rock oli usein siltana bluesrockin ja myöhemmän heavy metalin välillä. Varhaisessa heavy metal -musiikissa kuului usein vielä selviä bluesvaikutteita.
1960-luvun jälkeen tunnetuimpia bluesrockia esittäneitä artisteja ovat olleet esimerkiksi Stevie Ray Vaughan ja hänen veljensä Jimmien yhtye Fabulous Thunderbirds. 2000-luvun bluesrockia edustaa kitaravirtuoosi Joe Bonamassa.
Tunnettuja levyjä

Canned Heat - Future Blues (1970)
Fabulous Thunderbirds - Girls Go Wild (1979), What's the Word (1980)
Fleetwood Mac - Fleetwood Mac (1968), English Rose (1969)
John Mayall & the Bluesbreakers - Bluesbreakers with Eric Clapton (1966), A Hard Road (1967)
Stevie Ray Vaughan - Texas Flood (1983), In Step (1989)
Junior Wells - Hoodoo Man Blues (1965)
Johnny Winter - Second Winter (1969)
Ten Years After - Cricklewood Green (1971)
Whitesnake - Ready an' Willing (1980)
ZZ Top - Fandango! (1975), Degüello (1979)
Cream - kaikilla levyillä on sekä muutamia blues rock -kappaleita että 1960-luvun tyylistä modernimpaa rockia
Rockin suuntauksia
Aikuisrock
Bluesrock
Brittipop
Country rock
Elektroninen rock
Folkrock
Funkrock
Garage rock
Glam rock
Goottirock
Grunge
Hard rock
Instrumentaalirock
J-rock
Katurock
Klassinen rock
Kristillinen rock
Metallimusiikki
Poprock
Post-rock
Progressiivinen rock
Psychobilly
Psykedeelinen rock
Punk
Rap rock
Rock and roll
Rockabilly
Sinfoninen rock
Soft rock
Southern rock
Space rock
Stadionrock
Suomirock
Taiderock
Vaihtoehtorock
Autot (elokuvasarja)

Autot on animaatioelokuvasarja, jota tuottaa Walt Disney Pictures ja Pixar. Sarjaan kuuluu kolme elokuvaa, kaksi spin-off-elokuvaa, lyhytelokuva, muutama televisiosarja ja videopelejä.
Elokuvat

Autot (2006)
Autot 2 (2011)
Autot 3 (2017)
Spin-off-elokuvat

Lentsikat (2013)
Lentsikat 2: Pelastajat (2014)
Lyhytelokuvat

Mater and the Ghostlight (2006)
Televisiosarjat

Cars Toons
Mater's Tall Tales (2008–2012)
Tales from Radiator Springs (2013–2014)
Autot: Tien päällä (2022)
Videopelit

Autot
Cars: Radiator Springs Adventures
Cars Mater-National Championship
Cars Race-O-Rama
The World of Cars Online
Autot 2
Rush: A Disney–Pixar Adventure
Disney Infinity
Autot 3
| --- | --- |
Hahmot:   Salama McQueen  Martti  Doc Hudson  Salli Carrera  Luettelo hahmoista 
Elokuvat:   Autot (2006)  Autot 2 (2011)  Autot 3 (2017) 
Spin-off-elokuvat:   Lentsikat (2013)  Lentsikat 2: Pelastajat (2014) 
Lyhytelokuvat:   Mater and the Ghostlight (2006) 
televisiosarjat:   Cars Toons Mater's Tall Tales (2008–2012)  Tales from Radiator Springs (2013–2014)  Autot: Tien päällä (2022) 
Videopelit:   Autot  Cars: Radiator Springs Adventures  Cars Mater-National Championship  Cars Race-O-Rama  The World of Cars Online  Autot 2  Rush: A Disney–Pixar Adventure  Disney Infinity  Autot 3
Blackstar (yhtye)

Blackstar oli brittiläinen heavy metal -yhtye, jonka perustivat entiset Carcassin jäsenet vuonna 1995, mutta ilman Bill Steeriä. Yhtyeen nimi tulee Carcassin biisistä, Swansong albumilta. He julkaisivat vain yhden levyn. Jonkin ajan kuluttua Blackstar joutui vaihtamaan nimensä muotoon Blackstar Rising. Yhtye hajosi, kun Ken Owen kärsi aivoverenvuodosta.
Jäsenet

Ken Owen - rummut, rokaalit
Jeffrey Walker - laulu, basso
Carlo Regadas - kitara
Mark Griffiths - kitara
Diskografia

Barbed Wire Soul (1997)
X (1998)
Bergenin akvaario

Bergenin akvaario
Pingviini Bergenin akvaariossa
Bergenin akvaario (norj. Akvariet i Bergen) on Norjan Bergenissä sijaitseva yleisöakvaario. Se on Norjan suurin akvaario ja Bergenin suosituin turistikohde. Toiminta alkoi vuonna 1960 ja sen taustalla on säätiö..
Akvaariossa on yli 60 erikokoista akvaariota, joissa on muun muassa Norjan rannikoilla eläviä kalalajeja. Bergenin akvaarion yhteydessä on myös trooppinen osasto, jossa on esimerkiksi krokotiileja ja apinoita. Paikan päällä näytetään 3D-elokuvia. Muihin tapahtumiin lukeutuvat merileijonan sekä pingviinin ruokinnat ja hyljeshow.
Akvaarion tilavarustukseen kuuluvat mm. auditorio/elokuvateatteri ja kokoustilat.
Alkuvuodesta 2020, akvaarion 60-vuotisjuhlien kunniaksi, siellä on tarkoitus järjestää ensimmäistä kertaa myös konsertti. Esiintyjäksi 7. helmikuuta nousee Fjorden Baby! ja tavoitteena on pitää vuoden mittaan muitakin konsertteja.
Aiheesta muualla

Viralliset sivut (norjaksi)
Boudofo

| Boudofo |
| --- | --- |
 Boudofo
 Koordinaatit: 13°5′19″N, 9°30′27″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Väkiluku (2009):  4 500
Infobox OKVirheellinen NIMI-arvo: 
Boudofo on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin keskiosassa kuusi kilometriä Kitasta pohjoiseen. Kunnassa on 4 500 ja kylässä 900 asukasta (vuonna 2009).
Boudofon kunta rajoittuu pohjoisessa Kitan piirin Saboulan ja Djidianin, idässä Kita Nordin, etelässä Kita Ouestin ja lännessä Tambagan ja Toukoton kuntiin. Alue on pinnanmuodostukseltaan tasankoa, jonka yllä kohoaa Kita Kourou -vuori. Kunnassa sijaitsee Tienkon metsäalue. Ilmasto on sudanilais-sahelilainen.
Kuntaan kuuluu kuusi kylää. Asukkaat ovat etupäässä mandinkoja. Lisäksi on soninkeja ja fulbeja.
Boudofon kautta kulkee Kitan ja Kayesin välinen maantie RR11. Dakarin–Nigerin rautatien junat eivät enää pysähdy kunnan alueella. Paikallisia elinkeinoja ovat maanviljely, karjanhoito ja metsien hyödyntäminen. Tärkeimmät viljelykasvit ovat hirssi, durra ja maissi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat ja vuohet. Lähistöllä toimii puuvillankäsittelylaitos.
Bogusław Liberadzki

| Bogusław Liberadzki |
| --- | --- |

Euroopan parlamentin jäsen
 23.4.2003–  
Ryhmä:  S&D-ryhmä
Henkilötiedot
Syntynyt: 12. syyskuuta 1948 (ikä 76) Sochaczew, Puola
Kansalaisuus:  puolalainen
Tiedot
Puolue:  Nowa Lewica
Muut puolueet:  Demokraattisen vasemmiston liitto (2003–2021)
Aiheesta muualla
www.liberadzki.pl
Bogusław Liberadzki (s. 12. syyskuuta 1948 Sochaczew, Puola) on puolalainen poliitikko. Liberadzki edustaa Nowa Lewica-puoluetta. Aikaisemmin hän on edustanut Demokraattisen vasemmiston liittoa. Liberadzki on toiminut Euroopan parlamentin jäsenenä huhtikuusta 2003 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Bogusław Liberadzki Wikimedia Commonsissa
Bogusław Liberadzki Euroopan parlamentin jäsenet. Euroopan parlamentti.
Bill Carlisle

William "Bill" Carlisle (19. joulukuuta 1908 – 17. maaliskuuta 2003) oli yhdysvaltalainen muusikko. Hänet otettiin Country Music Hall of Fameen vuonna 2002.
Bill Carlisle aloitti uransa tekemällä musiikillista yhteistyötä veljensä Cliffin kanssa. Veljekset nousivat listoille hiteillä, kuten "Rainbow at Midnight" ja "Tramp on the Street".
Carlisle sai mainetta myös sooloartistina. Tunnetuimpiin soolokappaleisiin kuuluvat "No Help Wanted", "Knothole", "Shake-a-Leg", "Too Old to Cut the Mustard" sekä The Drifters -cover "Honey Love". Hän kuoli 94-vuotiaana Nashvillessä, Tennesseessä.
Blonde

Blonde tarkoittaa seuraavia:
Blonde, suom. Blondi, Joyce Carol Oatesin romaani vuodelta 2000
Blonde,  Andrew Dominikin ohjaama elokuva vuodelta 2022
Blonde, Frank Oceanin albumi
Britannian kuninkaallinen laivasto:

Blonde-luokka (risteilijä), tiedusteluristeilijäluokka
HMS Blonde (1760), 32-tykkinen viidennen luokan alus
HMS Blonde (1783), 32-tykkinen viidennen luokan alus
HMS Blonde (1787), Amazon-luokan 32-tykkinen viidennen luokan alus
HMS Blonde (1793), 28-tykkinen kuudennen luokan alus
HMS Blonde (1805), 38-tykkinen viidennen luokan alus
HMS Blonde (1819), 46-tykkinen viidennen luokan alus
HMS Blonde (1889), panssarikansiristeilijä
HMS Blonde (1910), Blonde-luokan tiedusteluristeilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blonde”, voi hakea sivunnimihaulla, laajalla sivunnimihaulla tai tekstihaulla.
Blue Air

| Blue Air |
| --- | --- |

 IATA: 0B  –  ICAO: BLA 
Kutsukoodi:  BLUE AIR
Perustettu:  2004
Lakkautettu:  2023
Kotipaikka:   Bukarest, Romania
Yhtiön sivut:  www.blueairweb.com
Boeing 737-800 (2009)
Blue Air oli romanialainen halpalentoyhtiö. Se aloitti lennot joulukuussa 2004. Yhtiön päämaja oli Aurel Vlaicun kansainvälinen lentoasema.
Yhtiö lopetti toimintansa maksukyvyttömyydestä johtuen vuonna 2023.
Laivasto

Laivasto vuonna 2018:
2 kpl: Boeing 737-300
6 kpl: Boeing 737-400
6 kpl: Boeing 737-500
1 kpl: Boeing 737-700
15 kpl: Boeing 737-800
12 kpl (tilauksessa): Boeing 737 MAX
Kohteet

Belgia
Ranska
Saksa
Suomi
Italia
Portugali
Romania
Espanja
Turkki
Aiheesta muualla

Kuvia tai muita tiedostoja aiheesta Blue Air Wikimedia Commonsissa
Barcelona: A Love Untold

| Barcelona: A Love Untold |
| --- | --- |

Ohjaaja:  Olivia Lamasan
Käsikirjoittaja:   Olivia Lamasan  Carmi Raymundo 
Tuottaja:  Marizel Samson Martinez
Säveltäjä:  Cesar Francis Concio
Kuvaaja:  Hermann Claravall
Valmistustiedot
Valmistusmaa:  Filippiinit
Tuotantoyhtiö:  ABS-CBN Film Productions, Star Cinema
Levittäjä:  Star Cinema
Ensi-ilta:  14. syyskuuta 2016
Kesto:  130 min
Alkuperäiskieli:  tagalog
Aiheesta muualla
IMDb 
AllMovie
Infobox OKNimi-testi OK: 
Barselona: A Love Untold ensi-iltansa saanut filippiiniläinen tagaloginkielinen draamaelokuva, jonka on ohjannut Olivia Lamasan.
Näyttelijät

| 0 | 1 | 2 |
| --- | --- | --- |
|  Kathryn Bernardo  | … |  Maria Angela "Mia" dela Torre/ Celine Antipala   |
|  Daniel Padilla  | … |  John Elias "Ely" Antonio   |
|  Aiko Melendez  | … |  Insiang   |
|  Joey Marquez  | … |  Caloy Antonio   |
|  Joshua Garcia  | … |  Tonying   |
|  Ricky Davao  | … |  Robert dela Torre   |
|  Maria Isabel Lopez  | … |  Belinda Alfaro   |
|  Capri  | … |  Jane Antonio   |
|  Cris Villanueva  | … |  Ben Antipala   |
|  Liza Diño-Seguerra  | … |  Clara Antipala   |
|  Ana Abad Santos  | … |  Mary Anne dela Torre   |
|  Melizza Jimenez  | … |  Macky dela Torre   |
|  Kathleen Hermosa  | … |  Monina dela Torre   |
Aiheesta muualla

Barcelona: A Love Untold Internet Movie Databasessa (englanniksi)
Bill Brown (kriketinpelaaja)

Bill Brown
William Alfred "Bill" Brown (31. heinäkuuta 1912 – 16. maaliskuuta 2008) oli australialainen maajoukkuetason kriketinpelaaja. Hän aloitti uransa 1930-luvulla ja palveli toisessa maailmansodassa, mutta jatkoi pelaamistaan ammattitasolla sen jälkeenkin.
Brown syntyi Queenslandin Toowoombassa, mutta muutti 3-vuotiaana perheineen Sydneyyn. Hän kuului The Invinciblesiksi nimettyyn aussijoukkueeseen, joka lajin ensimmäisenä teki vuonna 1948 kierroksen Englannissa häviämättä kertaakaan. Hän oli vuonna 1939 yksi "Wisden Cricketers of the Year" -pelaajista ja eteni joukkuekapteeniksikin.
Brown sai vuonna 2000 Australian ritarikunnan mitalin saavutuksistaan kriketin alalla. Hän eli 95-vuotiaaksi.
Boudin

Boudin on sukunimi muun muassa seuraavilla henkilöillä:
Chesa Boudin (s. 1980), yhdysvaltalainen vasemmistolainen kirjailija, Kathy Boudinin tytär
Eugène Boudin (1824–1898), ranskalainen maisemamaalari
Kathy Boudin (1943–2022), Weather Undergroundin jäsen ja murhaaja, Leonard Boudinin tytär
Leonard Boudin (1912–1989), yhdysvaltalainen kansalaisoikeusjuristi
Louis B. Boudin (1874–1952), yhdysvaltalainen marxilainen älykkö ja juristi, Leonard Boudinin setä
Michael Boudin (s. 1939), yhdysvaltalainen tuomari, Leonard Boudinin poika
Stéphane Boudin (1888–1967), ranskalainen sisustussuunnittelija
Denzil Boudin (1937–2014), jerseyläissyntyinen brittiläinen sotilas ja palomies
Muita

Boudin Bakery, San Franciscossa toimiva leipomo
budinaasi (boudinage), geologinen termi
Le Boudin, Ranskan muukalaislegioonan virallinen marssi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Boy Wonder

| Boy Wonder William |
| --- | --- | --- |

Studioalbumin tiedot
 Julkaistu: 1. lokakuuta 2021
 Kesto: 33.32
 Levy-yhtiö: Sony Music Finland
Listasijoitukset
  1.
Williamin muut studioalbumit
| Shakespeare 2020 | Boy Wonder 2021 |   |
Boy Wonder on suomalaisen rap-artisti Williamin toinen albumi, joka julkaistiin 1. lokakuuta 2021. Levyjulkaisukeikka oli 12. marraskuuta 2021  Helsingin Ääniwallissa.
Kappaleet

Intro – 1.57
Rockstar – 3.13 (feat. Clever)
IDGAF – 2.43 (feat. Le Fvbebos)
Flyys – 3.15
Pelasta mut – 3.39
Vieläkää – 3.05
Me vs. maailma – 2.43
Ympyrää – 2.43 (feat. Bizi)
Ei olla enää – 2.37
Eteenpäin – 2.41
Voitetaan viel – 2.28
Lambo truck – 2.22
August Wilhelm Eklund

August Wilhelm Eklund (25. maaliskuuta 1812 – 30. huhtikuuta 1837) oli suomalainen kartografi. Hänen laatimansa, vuonna 1840 painettu Suomen kartta oli ensimmäinen autonomisessa Suomessa julkaistu oman maan kartta ja samalla aikansa tarkin ja ajantasaisin Suomen kartta. Noin 30 vuoden ajan se muodosti Suomen kartan standardin, jonka mukaan useimmat karttojen tekijät niin Suomessa kuin ulkomaillakin laativat omat karttansa. Kiitoksena kartan julkaisemisesta keisari Nikolai II palkitsi kustantaja G. O. Waseniuksen briljanttikoristeisella kantasormuksella.
A.W. Eklundin lyhyt elämä

August Wilhelm Eklund syntyi Inkoossa 25. maaliskuuta 1812 tilanhoitajan perheeseen. Vuonna 1826 hänet hyväksyttiin maanmittausvirkakunnan oppilaaksi hänen ollessaan 14-vuotias, ja hän oli luultavasti toiminut jo tätä ennen jonkun maanmittarin apulaisena. Vuonna 1832 hän kirjoittautui Helsingin yliopistoon maanmittauksen opiskelijaksi ja vuonna 1835 hän suoritti professori J.J. Nervanderille filosofisen maanmittaustutkinnon. Maanmittarin pätevyyteen vielä vaadittua auskultantintutkintoa hän ei koskaan ehtinyt suorittaa, koska hän kuoli ”rintatautiin” 30. huhtikuuta 1837 ollessaan vain 25-vuotias. Muutamaa vuotta aikaisemmin hän oli aloittanut Suomen kartan laatimisen. Karttaa hän teki Päämaanmittauskonttorissa, sen arkistossa olevaa aineistoa hyödyntäen, esimiehensä, viraston ylijohtajan Carl Gustaf Tawaststjernan luvalla ja konttorin ”valvonnassa”. Kartan konseptin hän luovutti kuolinvuoteellaan sen kustantajaksi lupautuneelle G. O. Waseniukselle.
Suomen kartan kustantaminen

Eklundilta saamansa konseptin Wasenius lähetti Berliiniin kupariin kaiverrettavaksi, koska kuparipiirrostekniikka mahdollisti kaikkein parhaan tarkkuuden ja Suomessa tuon ammatin taitajia ei ollut. Tämän takia kartan valmistuminen viivästyi. Saksalaiset tekivät heille vieraissa nimissä paljon virheitä, minkä johdosta vedoksia piti lähettää moneen kertaan edestakaisin Suomen ja Saksan välillä. Hevosliikenteen aikakaudella liikenne oli hidasta ja meren jäätyminen välillä katkaisi yhteydet kuukausiksi. Niinpä painolaatat saatiin valmiiksi vasta vuonna 1840 ja Suomen kirjakauppoihin kartat saatiin vasta helmikuussa 1841.
Kartta oli menestys. Siitä otettiin kaikkiaan seitsemän painosta Suomessa vuosina 1840–1875 ja kaksi venäjän kielelle käännettyä painosta Venäjällä vuosina 1847 ja 1859. Noin 30 vuoden ajan kartta lienee ollut eniten myyty suurikokoinen Suomen yleiskartta.
Vuoden 1840 Suomen kartta

Kartan ensimmäisen painoksen nimeke on: Karta öfver Stor Furstendömet Finland, suomennettuna Suomen suuriruhtinaskunnan kartta. Kartta oli yksikielisen ruotsinkielinen, mikä tuohon aikaan oli selviö. Suomenkielisten karttojen aika koitti vasta myöhemmin. Kartan mittakaavaksi ilmoitetaan 1:1 703 945. Kartalle on laadittu melkoinen määrä tietoa: muun muassa vesistöjä, asumuksia, tehtaita, teitä, kestikievareita ja paikannimiä. Tämä oli mahdollista teräväjälkisen kuparipiirrostekniikan ansiosta, mutta toisaalta teki kartasta vaikealukuisen, kun ”präntti” oli pientä. Pääsääntöisesti Eklundin kartan tiedot olivat luotettavia, mikä lisäsi suuresti kartan arvoa, sillä tuohon aikaan Suomessa myytiin myös Venäjällä tehtyjä Suomen karttoja, joiden luotettavuudessa oli paljon toivomisen varaa.
Eklundin kartan lähteistä

Eklundin kartan yksittäisenä tärkeimpänä lähteenä napapiirin eteläpuoleisen Suomen osalta oli Päämaanmittauskonttorissa säilytetyt insinööri Jakob Ulrik Ekwallin (1797–1827) vuosina 1820 ja 1826 laatimat käsin piirretyt Suomen kartat. Ekwall oli 1820-luvulla ollut laatimassa painettua Suomen karttaa, jonka kaivertamisen kuparilaatoille hän oli ehtinyt aloittaa. Vuonna 1827 hän kuitenkin August Wilhelm Eklundin lailla kuoli nuorena keuhkotautiin ja työ jäi kesken. Ekwallin karttoja Eklund täydensi monista lähteistä. Lappiin ei Ekwallin aineisto ylettynyt ja sen osalta Eklundin piti käyttää muita lähteitä. Lähteinä ovat olleet kenraalien van Suchtelen ja Oppermann johdolla laaditun suuren Venäjän kartan, ns. satalehtisen kartan, noin vuonna 1811 piirretty Lapin osuus sekä ruotsalaisen lääkärin Georg Wahlenbergin Kemin Lapin kartta vuodelta 1802 sekä 1830-luvulla toimitetun Suomen ja Arkangelin kuvernementin välisen rajankäynnin alkuperäiskartat.
Birger Krogius

Birger Krogius 1930-luvulla. (Kuva Heinrich Iffland.)
Birger Jarl Krogius (9. joulukuuta 1901 Helsinki – 18. syyskuuta 1997 Helsinki) oli suomalainen laivanvarustaja ja kauppaneuvos.
Birger Krogiuksen vanhemmat olivat kauppaneuvos Lars Karl Krogius (1860–1935) ja Sigrid Liljeqvist. Krogius teki ylioppilaaksi päästyään 1920 edestakaisen matkan Australiaan suomalaisella nelimastoparkki Favellilla, joka toimi koululaivana. Valmistuttuaan diplomiekonomiksi Svenska Handelshögskolanista Krogius opiskeli 1925–1926 myös London School of Economicsissa. Krogius oli 1927–1968 perheensä omistaman Ab Oceanfart Oy -varustamon toimitusjohtajana ja vuosina 1939–1949 Suomen Etelä-Amerikan Linja Oy:n toimitusjohtajana. Sotavuosien jälkeen hän toimi myös Suomen Höyrylaiva Oy:n toimitusjohtajana 1946–1969 ja vastasi varustamon aluskannan uusimisesta sotavuosien ja sotakorvausten aiheuttamien menetysten jälkeen. Krogius sai kauppaneuvoksen arvon 1952. Krogius oli useaan otteeseen Suomen laivanvarustajayhdistyksen puheenjohtajana ja vuodesta 1951 hän toimi Nyländska Jaktklubben-purjehdusseuran kommodorina.
Birger Krogius oli naimisissa 1927–1986 Gunhild Helene Grenmanin (1903–1986) kanssa.